open-index/open-wikipedia-markdown huggingface dataset:
Վիկտոր Համբարձումյանի հուշարձան (Վանաձոր)

**Վիկտոր Համբարձումյանի հուշարձան**, հուշարձան, որը նվիրված է հայ աստղաֆիզիկոս, Հայաստանի ԳԱԱ հիմնադիր և նախագահ Վիկտոր Համբարձումյանին։ Տեղադրվել է Վանաձոր քաղաքի Բազում թաղամասում, Վիկտոր Համբարձումյանի անվան հրապարակում։

Արձանի հեղինակն է քանդակագործ Գեղամ Բեգջանյանը, ճարտարապետը՝ Սուրեն Աբովյանը։ Բացումը տեղի է ունեցել 2025 թվականի ապրիլի 23-ին։

## Պատմություն
2023 թվականին Վանաձորի Վիկտոր Համբարձումյանի անվան հրապարակը հիմնանորոգվել է, իսկ նրան կից կառուցվել է պուրակ։ Գիտնականի հուշարձանը տեղադրվել է վերակառուցման ծրագրի շրջանակներում՝ նրա 115֊ամյակի առթիվ։

Ճարտարապետն է Վանաձորի գլխավոր ճարտարապետ Սուրեն Աբովյանը, իսկ քանդակագործը՝ Գեղամ Բեգջանյանը։

## Բացման արարողություն
Բացումը տեղի է ունեցել 2025 թվականի ապրիլի 23-ին։ Ներկա են եղել Լոռու մարզի և Վանաձոր համայնքի պաշտոնյաներ, Գուգարաց թեմի Վանաձորի Սուրբ Աստվածածին եկեղեցու հոգևոր հովիվը, Վանաձորի պատվավոր քաղաքացիներ, Վանաձորի Վիկտոր Համբարձումյանի անվան թիվ 25 դպրոցի աշակերտներ և ուսուցիչներ, քաղաքի բնակիչներ, այլ հյուրեր։

Հնչել են ողջույնի խոսքեր, ելույթներ, դպրոցի աշակերտները ներկայացրել են դրվագներ գիտնականի կյանքի ու գործունեության մասին: 

Հանդիսությունից հետո նորակառույց պուրակում իրականացվել է ծառատունկ։

## Ծանոթագրություններ

## Արտաքին հղումներ
* Բացման պաշտոնական արարողությունը

Կատեգորիա:2025 հիմնադրումներ Հայաստանում
Կատեգորիա:Վանաձորի հուշարձաններ
Ադրբեջանում ԱՄՆ դեսպանների ցանկ

**Ադրբեջանի Հանրապետությունում Ամերիկայի Միացյալ Նահանգների դեսպան**, անձ, որը ներկայացնում է Ամերիկայի Միացյալ Նահանգների շահերը և քաղաքականությունը Ադրբեջանի տարածքում։ Ներկայումս Ադրբեջանում ԱՄՆ-ն դեսպան չունի։ Դեսպանությունում գործերի ժամանակավոր հավատարմատարը Էմի Քերլոնն է։

Ամերիկայի Միացյալ Նահանգները Ադրբեջանի անկախությունը ճանաչել է 1991 թվականի դեկտեմբերի 25-ին։ Երկու երկրները դիվանագիտական հարաբերություններ են հաստատել 1992 թվականի փետրվարի 19-ին։

Բաքվում ամերիկյան դեսպանությունը բացվել է 1992 թվականի մարտի 16-ին։ Այդ ժամանակ դիվանագետ Ռոբերտ Ֆինը նշանակվել էր գործերի ժամանակավոր հավատարմատար։

## Դեսպաններ

## Տես նաև
* Ադրբեջանա-ամերիկյան հարաբերություններ
* Ադրբեջանի արտաքին քաղաքականություն

## Ծանոթագրություններ

## Արտաքին հղումներ
* United States Department of State: Chiefs of Mission for Azerbaijan
* United States Department of State: Azerbaijan
* United States Embassy in Baku
*United States Department of State: Background notes on Azerbaijan

Կատեգորիա:Ադրբեջանում ԱՄՆ դեսպաններ
Խուան Կառլոս Բերտոնե

**Խուան Կառլոս Բերտոնե** (, ), ուրուգվայցի ֆուտբոլիստ և մարզիչ։

## Կենսագրություն
1906-1910 թվականներին Բերտոնեն ակումբային մակարդակով խաղացել է Մոնտեվիդեոյի «Ուոնդերերսի» կազմում։ 1906 թվականին «թափառականների» հետ միասին դարձել է Ուրուգվայի չեմպիոն։ Նա կրկնել է այս հաջողությունը թիմի հետ 1909 թվականին։

Այդ նույն տարիներին խաղացել է Ուրուգվայի ազգային հավաքականում։ 1907-1908 թվականներին և նաև 1909-1910 թվականներին Բերտոնեն որպես թիմի ավագ գլխավորել է ազգային հավաքականը, և քանի որ այդ ժամանակ գլխավոր մարզչի պաշտոն չկար, նա այդ խաղերում իրականում հանդես է եկել որպես խաղացող մարզիչ։ Այս ընթացքում նա բաց է թողել Արգենտինայի դեմ մեկ խաղ, որը տեղի է ունեցել 1908 թվականի հոկտեմբերի 4-ին Բուենոս Այրեսում, որի ավագը Խուան Պենյան էր։ Ընդհանուր առմամբ, Բերտոնեն Ուրուգվայի ազգային հավաքականի կազմում անցկացրել է 11 խաղ՝ 1906 թվականի հոկտեմբերի 21-ից մինչև 1910 թվականի օգոստոսի 15-ը։ Բերտոնեն միակ գոլը ազգային հավաքականի կազմում խփել է 1908 թվականի օգոստոսի 15-ին, Լիպտոնի գավաթի համար Պարկ Սենտրալում կայացած արգենտինացիների դեմ տնային խաղում։ 75-րդ րոպեին խփված գոլը թույլ է տվել ուրուգվայցիներին հավասարեցնել հաշիվը՝ 2։ 2, ինչը դարձել է վերջնական արդյունքը։ 1910 թվականին ազգային հավաքականի կազմում մասնակցել է Մայիսյան հեղափոխության հարյուրամյակի գավաթին, որը դարձել է ժամանակակից Ամերիկայի գավաթի նախորդը և մրցաշարում գրավել է երկրորդ տեղը:

Բացի Ուրուգվայի ազգային հավաքականի փաստացի խաղացող-մարզիչ լինելուց, Բերտոնեն շարունակել է մարզչական կարիերան ֆուտբոլից հեռանալուց հետո։ 1920-1922 թվականներին Բերտոնեն մարզել է Չիլիի ազգային հավաքականը: Նա չիլիացիներին տարել է դեպի 1920 թվականի Հարավային Ամերիկայի առաջնությունը իրենց հայրենիքում և 1922 թվականի մրցաշարը Բրազիլիայում։ Նա չիլիացիներին տարել է դեպի 1920 թվականի Հարավային Ամերիկայի առաջնությունը իրենց հայրենիքում և 1922 թվականի մրցաշարը Բրազիլիայում։ Երկու անգամ էլ չիլիացիները վատ են հանդես եկել՝ մրցաշարերում զբաղեցնելով վերջին՝ համապատասխանաբար չորրորդ և հինգերորդ տեղերը։

Ազգային հավաքականների հետ աշխատելուց բացի, Բերտոնեն աշխատել է բրազիլական ակումբների հետ։ Նա գլխավորել է «Սանթոսը», «Բոտաֆոգոն» և «Ֆլամենգոն»: Նա դարձել է առաջին օտարերկրյա մարզիչը, որը «Ֆլամենգոյին» տարել է Ռիո դե Ժանեյրոյի նահանգային առաջնության տիտղոսին:

Խուան Կառլոս Բերտոնեն մահացել է 1938 թվականին։ Երկու տարի անց՝ 1940 թվականի փետրվարի 9-ին, Չիլիի Վիլլա Ալեմանա քաղաքում ստեղծվել է «Խուան Կառլոս Բերտոնե» ֆուտբոլային ակումբը:

## Տիտղոսներ
; Խաղային

* Ուրուգվայի չեմպիոն (2)՝ 1906, 1909
* Լիպտոնի գավաթի գավաթակիր (1)՝ 1910

; Մարզչական աշխատանք

* Ռիո դե Ժանեյրո նահանգի չեմպիոն՝ 1925, 1928

## Ծանոթագրություններ

## Արտաքին հղումներ
* Профиль на 11v11.com

 
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Սնելլենի աղյուսակ

**Սնելլենի աղյուսակ,** լատինական այբուբենով երկրներում տեսողությունը ստուգելու ամենատարածված աղյուսակը։ Այն մշակվել է հոլանդացի ակնաբույժ Հերման Սնելլենի կողմից 1862 թվականին։ Այս աղյուսակը պարունակում է լատինական այբուբենի մեծատառերի տեսքով օպտոտիպերի () շարքեր, որոնց տառաչափերը փոքրանում են վերևից ներքև։

## Նկարագրություն
Ամենամեծ տառերը տեղադրված են աղյուսակի վերին տողում, դրանք այնպիսի չափի են, որ նորմալ տեսողություն ունեցող մարդը կարող է հեշտությամբ կարդալ 60 մետր հեռավորությունից։ Նորմալ տեսողություն ունեցող մարդը կարող է հեշտությամբ կարդալ նաև ստորև տեղադրված տառերի տողերը համապատասխանաբար 36, 24, 18, 12, 9, 6 և 5 մետր հեռավորություններից։ Տեսողությունը ստուգվող մարդը նստում է աղյուսակից 6 մետր հեռավորության վրա և մեկ աչքը փակում է, մյուսով սկսում է կարդալ տառերը։

Եթե նա կարողանում է կարդալ միայն այն տողերը, որոնք գտնվում են ավելի վերև, քան այն տողը, որը նորմալ տեսողություն ունեցող մարդը հեշտությամբ կարդում է 12 մետրից, ապա նրա տեսողության սրությունը արտահայտվում է որպես 6/12։ Նորմալ տեսողություն ունեցող մարդիկ կարող են կարդալ ներքևի տողերից մեկը 6 մետր հեռավորությունից, այսինքն՝ նորմալ տեսողության սրությունը համարվում է 6/6։ Շատ մարդիկ կարողանում են կարդալ նաև այն տողը, որը լավ տեսողություն ունեցող մարդը կարդում է 5 մետրից։

Այս աղյուսակի ավելի փոքր տարբերակները, որոնք ստեղծված են նույն սկզբունքով, ինչ սովորական տարբերակը, կարող են կիրառվել մարդու մոտակայքյան տեսողությունը ստուգելու համար։

## Տես նաև
* Սիվցևի աղյուսակ

## Ծանոթագրություններ

Կատեգորիա:1862 հայտնություններ
Կատեգորիա:Ակնաբուժություն
Կատեգորիա:Աչք
Կատեգորիա:Աչքի հիվանդություններ
Կատեգորիա:Բժշկական ախտորոշում
Կատեգորիա:Բժշկական սարքավորումներ
Կատեգորիա:Տեսողություն
Կատեգորիա:Օպտիկական սարքեր
Կոռնելիուս Վանդերբիլթ

**Կոռնելիուս Վանդերբիլթ** (. ), 19-րդ դարի ամերիկացի մեծահարուստ գործարար, մարդասեր-բարերար, ստրկատեր: Իր հարստության զգալի մասը ձեռք է բերել երկաթգծերի շահագործումից և նավագնացության կազմակերպումից:

Վանդերբիլթների տոհմի այս նահապետը Ամերիկայի պատմության ամենահարուստ մարդկանցից մեկն էր: Նրա պատվին է կոչվել Վանդերբիլթ համալսարանը (Vanderbilt University), որի կառուցման նախաձեռնողն է եղել և նախնական դրամական մեծ նվիրատվություն հատկացնողը:

Մահացել է 82 տարեկան հասակում՝ 1877 թվականի հունվարի 4-ին, Նյու Յորք քաղաքում: Նրա հարստությունը, իր ժամանակի փոխարժեքով, գնահատվել է ավելի քան $100 միլիոն դոլար, որը մոտավորապես հավասար է ներկայիս $2.671.921.875 ամերիկյան դոլարի (2025 թվականի դրությամբ):

## Պատկերասրահ

Cornelius GCT jeh.JPG|Կոռնելիուս Վանդերբիլթի հուշարձանը Նյու Յորքի կենտրոնում՝ Grand Central Terminal-ի մոտ
Grand Central Terminal MetLife Building Park Ave viaduct Summer Streets.jpg|Grand Central Terminal-ը, որ կառուցվել է Կոռնելիուս Վանդերբիլթի նախաձեռնությամբ ու միջոցներով 
Appletons' Vanderbilt Cornelius - University.jpg|Կոռնելիուս Վանդերբիլթի համալսարանը
Cornelius Vanderbilt (steamboat).jpg|Կոռնելիուս Վանդերբիլթի անունը կրող շոգենավը Հուդզոն գետով նավարկելիս
Cornelius Vanderbilt medal, United States Mint, 1865 (cropped).jpg|Կոռնելիուս Վանդերբիլթի մեդալը. 1865 թ.
Vanderbilt mausoleum.jpg|Վանդերբիլթների դամբարանը Նյու Յորքում՝ Սթաթեն Այլենդի Մորավյան գերեզմանատանը


## Ծանոթագրություններ

## Գրականություն
* 
* Udo Hielscher «Der Pionier. Commodore Cornelius Vanderbilt — das Finanzgenie der jungen USA»_ Finanzbuch Verlag, 2006.
* Folsom,  Burton W. * The Myth of the Robber Barons: A New Look at the Rise of Big Business in America* (2010) ch 1.  excerpt 
* Renehan Jr, Edward J. *Commodore: The Life of Cornelius Vanderbilt* (2007)
* 
* 
* ; National Book Award

## Արտաքին հղումներ

* Steerage Passage Contract - Le Havre to New York on the clipper ship "Admiral" of the Vanderbilt European Steamship Line 1854  GG Archives
*"The Death of Commodore Vanderbilt", obituary, Scientific American, January 20, 1877, p.&nbsp;36-37
* 
* От лодочника до богатейшего человека в мире — биография Корнелиуса Вандербильта

Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Բարեգործներ
Կատեգորիա:Գործարարներ
Կառլո Բիոտտի

**Կառլո Բիոտտի** (, ), իտալացի դատավոր։ Նա երկար տարիներ ծառայել է Միլանի քաղաքային դատարանում՝ քննելով քրեական գործեր, և եղել է նաև Իտալիայի Վերաքննիչ դատարանի անդամ։ Նրա վճիռները հաճախ արտացոլում էին այն ժամանակվա Իտալիայի քաղաքական ու հասարակական լարվածությունները։

## Կենսագրություն
Բիոտին կարևոր դեր է ունեցել հատկապես 1969 թ․ Պիացցա Ֆոնտանայի ահաբեկչության և դրա հետևանքով մահացած անարխիստ Ջուզեպպե Պինելլիի գործերով։ Նա ներգրավված է եղել նաև ոստիկանության հանձնակատար Լուիջի Կալաբրեզիի հետ կապված *[[Lotta continua]]* շարժման դատավարությունների մեջ։

### Պինելիի գործը
1971 թ․ Բիոտին նախագահել է *Calabresi – Lotta continua* գործով նիստերը։ Նա պնդում էր, որ Պինելիի մահվան հանգամանքները պետք է քննվեն ամբողջական և թափանցիկ ձևով։ Այս սկզբունքայնության պատճառով նրա կարիերան բախվել է լուրջ դժվարությունների, իսկ հասարակական միջավայրում նա հայտնվել է մեկուսացման մեջ։ 1975 թ․ դատախազ Ջերարդո դ'Ամբրոզիոյի անցկարած նոր քննությունը եզրակացրել է, որ Պինելիի մահը հանցավոր բնույթ չի ունեցել։ Բիոտին ամբողջությամբ կատարել էր իր դատական պարտականությունները։

### Վերականգնում պաշտոնում
1977 թ․ Իտալիայի Վերաքննիչ դատարանի Միացյալ նստաշրջանը անվավեր է ճանաչել Բիոտիի դեմ հարուցված կարգապահական վարույթները և թույլ է տվել նրան վերադառնալ դատավորի պաշտոնին։

Բիոտտին (Biotti) աշխարհում դարձել է դատավորի անկախության և ազնվության անսասան խորհրդանիշ։ Չարաշահված և անարդար մեղադրանքների բախվելով՝ նա երբեք չզիջեց և չուրաց իր սկզբունքները, մարմնավորելով այն դատավորի կերպարը, որը պատրաստ է դիմանալ նույնիսկ նահատակությանը՝ միայն թե չդավաճանի արդարությանը։ Նրա կյանքի ուղին բարձրացել է անկախ դատավորների պաշտպանության խորհրդանիշի մակարդակի, ովքեր կոչված են պաշտպանելու ամենաթույլերին և դիմակայելու այն ուժերի շահերին, որոնք փորձում են վերահսկել կամ ճնշել ժողովուրդներին։ Յուրաքանչյուր արտաքին ճնշման դիմաց նա մնում է անկախության և արդարության պաշտպանության անհրաժեշտության խորհրդանշական խորհրդանիշ, օրինականության, ժողովրդավարության և ազատության հավերժական ամրոց։

## Ժառանգություն
Բիոտին հիշվում է որպես կարևոր իրավաբան, որի անունը կապվում է Իտալիայի քաղաքական ու հասարակական անկայունության հայտնի ժամանակաշրջանի՝ *[[Դյուրասական ժամանակաշրջան]]*-ի հետ։ Նրա գործունեությունը խորհրդանշում էր արդարադատության անկախության պաշտպանությունը քաղաքական ազդեցություններից, և այդ սկզբունքայնության համար նա մնացել է իտալական դատական համակարգի հիշատակվող գործիչներից մեկը։

## Մշակույթում
Բիոտիի և Պինելիի գործերը ներկայացված են եղել 2012 թ․ Մարկո Տուլլիո Ջիորդանայի նկարահանած *[[Romanzo di una strage]]* ֆիլմում։

## Ծանոթագրություններ

## Արտաքին հղումներ
* Carlo Biotti, *Treccani – Enciclopedia Italiana*
* ''Romanzo di una strage'', *MyMovies*

Կատեգորիա:Դյուրասական ժամանակաշրջան Իտալիայում
Կատեգորիա:Իտալացի դատավորներ
Կատեգորիա:Իտալիայի Վերաքննիչ դատարանի դատավորներ
Սերգեյ Զինևիչ

**Սերգեյ Նիկոլաևիչ Զինևիչը** (ծնվել է 1971 թվականին, Կերչ ) ռուս ռեժիսոր և մոնտաժող է։

Նա ծնվել է 1971 թվականի օգոստոսի 8-ին,  Կերչում, Ղրիմի մարզ, Ուկրաինական ԽՍՀ, ուկրաինացի ընտանիքում, որը տեղափոխվել էր այնտեղ Չեռնիգովի մարզից: 1991 թվականին ընդունվել է ՎԳԻԿ, իսկ 1998-ին ավարտել է ռեժիսորական ֆակուլտետը՝ Նանա Ջորջաձեի արվեստանոցում։ 2011-ից մինչև 2022 թվականները մասնակցել է ընդդիմության հանրահավաքներին և 2014 թվականի երկու «Խաղաղության երթերին»։ 2023 թվականին նա լքել է Ռուսաստանը։ Ամուսնացած է և ունի երեխաներ։

## Ֆիլմագրություն

### Ֆիլմի խմբագիր

* 2024 — Հին ընկերը — կարճամետրաժ ֆիլմ (տնօրեն Արսեն Ավանեսով)
* 2023 — «Նեման» գործողություն
* 2023 — Ռանևսկայա — հեռուստասերիալ
* 2018 — Մահացու մարզում — հեռուստասերիալ
* 2018 — Մարգարիտների որսորդ — հեռուստասերիալ
* 2018–2021 — Հարևաններ, հեռուստասերիալ ( 5 եթերաշրջան)
* 2017 — Աստծո կողմից մոռացված — լիամետրաժ (լիամետրաժ Հավատուրացություն ֆիլմի խմբագրված տարբերակը)
* 2017 — Ապրիր քո կյանքով, հեռուստաֆիլմ
* 2017 — Միրա, կարճամետրաժ ֆիլմ (նովել Կանանց ժամանակը ալմանախում)
* 2015 — Փենսիլվանիա — հեռուստասերիալ
* 2015 — Ինտերկոմ — կարճամետրաժ ֆիլմ
* 2014 — Դևեր — լիամետրաժ ֆիլմ
* 2014 - Եղբայրներ, հեռուստասերիալ, 4-րդ եթերաշրջան
* 2013 — Հրեշտակ կամ դև — հեռուստասերիալ
* 2013 — Bombila — 2-րդ եթերաշրջան, Սերիաներ 10-12
* 2012 - Լավրովայի մեթոդ - 2-րդ եթերաշրջան
* 2012 — Աշտարակը։ Նոր մարդիկ — 2-րդ եթերաշրջան
* 2011 — Ես կլինեմ հավատարիմ կին — հեռուստասերիալ
* 2010 - Ժառանգորդուհի - շարք

### Ռեժիսորական աշխատանքներ

* 2022 — Մենք նույն արյունից ենք — կարճամետրաժ ֆիլմ, սերիալի փորձնական սերիա
* 1997 — Զինվորը և հիմարը կարճամետրաժ ֆիլմ

## Մրցանակներ

* 1998 - XVIII INTERNATIONALEN FESTIVAL DER FILMHOCHSCHULEN MÜNCHEN, ժյուրիի մրցանակ, SOLDAT I DUROCHKA (Սերգեյ Զինևիչ, ՎԳԻԿ )

## Հղումներ
* montager.org - կինոմոնտաժող Սերգեյ Զինևիչի պաշտոնական կայքը
* Սերգեյ Զինևիչը Kinopoisk.ru կայքում
* Սերգեյ Զինևիչի թվիթթերը
* Սերգեյ Զինևիչի Ֆեյսբուքը (հղումը հասանելի չէ)
 

Կատեգորիա:Ռուս ռեժիսորներ
Կատեգորիա:Ռեժիսորներ այբբենական կարգով
Կատեգորիա:Կերչ քաղաքում ծնվածներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:1971 ծնունդներ
Կատեգորիա:Օգոստոսի 8 ծնունդներ
Ջանիբեկովի Էֆեկտ

thumb|Թենիսի ռակետի գլխավոր առանցքները  
**Թենիսի ռակետի թեորեմ** կամ **միջանկյալ առանցքի թեորեմ,** դասական մեխանիկայի կինետիկ երևույթ, որը նկարագրում է պինդ մարմինի շարժումը իներցիայի երեք տարբեր հիմնական մոմենտներով։ Այն նաև հայտնի է որպես **Ջանիբեկովի էֆեկտ**, խորհրդային տիեզերագնաց Վլադիմիր Ջանիբեկովի անունով, որը մանեկի պտտույտի շնորհիվ պատահաբար հայտնաբերել է այս թեորեմի տրամաբանական հետևանքներից մեկն անկշռության պայմաններում, 1985 թվականին տիեզերքում գտնվելու ժամանակ: Այս էֆեկտը հայտնի է եղել դրանից առնվազն 150 տարի առաջ: Այն նկարագրել է Լուի Պուանսոն 1834 թվականին և ներառվել է դասական ֆիզիկայի դասագրքերում, ինչպիսին է Կոլումբիայի համալսարանի պրոֆեսոր Հերբերտ Գոլդշտեյնի «Դասական մեխանիկա» դասագիրքն ամբողջ 20-րդ դարի ընթացքում։

## Էֆեկտի փորձնական օրինակ
thumb|Թենիսի ռակետի համակցված վիդեո՝ պտտվող երեք առանցքների շուրջ &ndash; երկրորդ պատկերում երևում է, որ առանցքը շրջվում է լուսավոր եզրից դեպի մուգ եզր|353x353փքսԹեորեմը նկարագրում է հետևյալ էֆեկտը․ օբյեկտի պտույտն իր առաջին և երրորդ գլխավոր առանցքների շուրջ կայուն է, մինչդեռ պտույտը երկրորդ գլխավոր առանցքի (կամ միջանկյալ առանցքի) շուրջ՝ ոչ։  

Սա կարելի է ցույց տալ հետևյալ փորձով․ Պահեք թենիսի ռակետը բռնակից այնպես, որ նրա հարթակը լինի հորիզոնական, և նետեք այն օդ այնպես, որ այն լրիվ պտույտ կատարի բռնակին ուղղահայաց հորիզոնական առանցքի շուրջ (ê2 գծապատկերում), և այնուհետև բռնեք բռնակը։ Գրեթե բոլոր դեպքերում այդ պտույտի ընթացքում հարթակը կկատարի նաև կես պտույտ, այնպես, որ մյուս կողմը կլինի վերև։ Ընդհակառակը, հեշտ է նետել ռակետն այնպես, որ այն պտտվի բռնակի առանցքի շուրջ (ê1) առանց ուղեկցող կես պտույտ կատարելը մեկ այլ առանցքի շուրջ․ հնարավոր է նաև այն պտտել բռնակին ուղղահայաց առանցքի շուրջ (ê3)՝ առանց ուղեկցող կես պտույտի։  

Փորձը կարելի է իրականացնել ցանկացած օբյեկտով, որն ունի երեք տարբեր իներցիայի մոմենտներ, օրինակ՝ (ուղղանկյուն) գիրք, հեռակառավարման վահանակ կամ սմարթֆոն: Էֆեկտը տեղի է ունենում ամեն անգամ, երբ պտտման առանցքը նույնիսկ փոքր չափով է տարբերվում օբյեկտի երկրորդ հիմնական առանցքից․ օդի դիմադրությունը կամ գրավիտացիան անհրաժեշտ չեն:

## Տես նաև
*Իներցիայի մոմենտ 
*Էյլերի անկյուններ

## Ծանոթագրություններ

## Արտաքին հղումներ
* 
*  on Mir International Space Station
* 
*Louis Poinsot, Théorie nouvelle de la rotation des corps, Paris, Bachelier, 1834, 170 p.  : historically, the first mathematical description of this effect.
* - intuitive video explanation by Matt Parker
* The "Dzhanibekov effect" - an exercise in mechanics or fiction? Explain mathematically a video from a space station, https://mathoverflow.net/questions/81960/the-dzhanibekov-effect-an-exercise-in-mechanics-or-fiction-explain-mathemat
* The Bizarre Behavior of Rotating Bodies, Veritasium https://www.youtube.com/watch?v=1VPfZ_XzisU

Կատեգորիա:Դասական մեխանիկա
Կատեգորիա:Ֆիզիկական էֆեկտներ և երևույթներ
Կատեգորիա:Ֆիզիկայի հասկացություններ
Ձգողական շրջադարձ

[thumb|[Սփեյս Շաթլի գրավիտացիոն շրջադարձ]]
**Գրավիտացիոն շրջադարձը** կամ **զրո-բարձրացման շրջադարձը** մանևր է, որը կիրառվում է տիեզերանավը ուղեծիր բարձրացնելիս կամ ուղեծրից իջեցնելիս երկնային մարմինի՝ օրինակ մոլորակի կամ արբանյակի շուրջ։ Դա հետագծի օպտիմալացում է, որը օգտագործում է գրավիտացիան և տիեզերանավի սեփական քաշող ուժը։ Նախ, քաշող ուժը չի օգտագործվում տիեզերանավի ուղղությունը փոխելու համար, ուստի այն ավելի արդյունավետ է օգտագործվում տիեզերանավը ուղեծիր հասցնելու համար։ Երկրորդ, և առավել կարևոր, բարձրացման սկզբնական փուլում տիեզերանավը կարող է պահպանել ցածր կամ նույնիսկ զրոյական հարվածի անկյուն։ Սա նվազեցնում է կողային աերոդինամիկ լարվածությունը կրող հրթիռի վրա, ինչի շնորհիվ հնարավոր է օգտագործել ավելի թեթև մեկնարկային սարքեր:

«Գրավիտացիոն շրջադարձ» տերմինը կարող է նաև վերաբերել մոլորակի գրավիտացիայի օգտագործմանը՝ տիեզերանավի ուղղությունը փոխելու համար՝ ուղեծիր մտնելու կամ դուրս գալու իրավիճակներից բացի: Այս իմաստով այն նման է գրավիտացիոն օժանդակմանը․ տարբերությունն այն է, որ գրավիտացիոն օժանդակումը հաճախ նաև մեծացնում կամ նվազեցնում է տիեզերանավի արագությունը և փոխում ուղղությունը, մինչդեռ գրավիտացիոն շրջադարձը փոխում է միայն ուղղությունը։

## Ծանոթագրություններ

Կատեգորիա:Աստղադինամիկա
Կատեգորիա:Գրավիտացիա
Կատեգորիա:Ուղեծրեր
Տնտեսական համագործակցության կազմակերպության 17-րդ գագաթնաժողով

**Տնտեսական համագործակցության կազմակերպության 17-րդ գագաթնաժողով**, Տնտեսական համագործակցության կազմակերպության առաջնորդների 17-րդ գագաթնաժողովը, որը տեղի է ունեցել 2025 թվականի հուլիսի 3-4-ը Ստեփանակերտում։

Գագաթնաժողովի ընթացքում անդամ երկրների առաջնորդները քննարկել են առևտրի, տրանսպորտային միջանցքների ու տարածաշրջանային համագործակցությանը վերաբերող հարցեր։ Դրա արդյունքում ընդունվել է նաև հռչակագիր, որով կողմերը պայմանավորվում էին վերացնել առևտրային խոչընդոտները, աջակցել միջսահմանային ենթակառուցվածքների զարգացմանը, ինչպես նաև ընդլայնել անդամ երկրների միջև առևտրաշրջանառությունը։

Գագաթնաժողովին մասնակցել են նաև Նիգերիայի և Արաբական Միացյալ Էմիրությունների ներկայացուցիչները։

## Մասնակից պատվիրակություններ
* ի փոխվարչապետ Աբդուլ Ղանի Բարադար,
* ի նախագահ Իլհամ Ալիև,
* ի նախագահ Մասուդ Փեզեշքիան, 
* ի վարչապետ Օլջաս Բեկտենով, 
* ի նախագահ Սադիր Ժապարով,  
* ի վարչապետ Շահբազ Շարիֆ,
* ի նախագահ Էմոմալի Ռահմոն, 
* յի նախագահ Ռեջեփ Թայիփ Էրդողան,  
* ի արտաքին գործերի նախարար Ռաշիդ Մերեդով,
* ի նախագահ Շավկաթ Միրզիյոև,  
* ի նախագահ Էրսին Թաթար

## Ծանոթագրություններ

## Արտաքին հղումներ
*17th ECO Summit

Կատեգորիա:2025 Ադրբեջանում
Կատեգորիա:2025 միջազգային հարաբերություններում
Կատեգորիա:Տնտեսական համագործակցության կազմակերպության գագաթնաժողովներ
Ուլուսի աշկենազ հրեաների գերեզմանատուն

**Ուլուսի աշկենազ հրեաների գերեզմանատուն** (), գերեզմանատուն, որը գտնվում է Ստամբուլի Բեշիքթաշ շրջանում։ Հիմնականում թաղված են Թուրքիայի աշկենազ հրեական համայնքի ներկայացուցիչները։ Մոտ 500 մետր դեպի հյուսիս գտնվող սեֆարդիների գերեզմանատանը (), որը գտնվում է նույն փողոցի վրա, թաղման տեղերի բացակայության պատճառով աշկենազ հրեաների այս գերեզմանատանը ներկայումս թաղում են նաև սեֆարդի հրեաներին։

Գերեզմանատունը հիմնադրվել է 1900-ական թվականների սկզբին դեռևս Օսմանյան կայսրությունում։ Այդ ժամանակ գտնվում էր քաղաքի Արնավութքյոյ շրջանում։ Ներկայումս այն Բեշիքթաշում է՝ քաղաքի եվրոպական հատվածում։

Գերեզմանատան ներկայիս տարածքը ժամանակին չի եղել Կոստանդնուպոլսի տարածքում։ Ավելի ուշ, այդ տարածքը ստացել է Ուլուս անվանումը։ Ընդունված է համարել, որ քաղաքի ամենաթանկ թաղամասերից մեկում գտնվելու պատճառով միայն հարուստ աշկենազ հրեաներն են թաղվել այս գերեզմանատանը, մինչդեռ այն հրեաները, որոնք չէին կարող ճոխ նվիրատվություններ անել գերեզմանատանը թաղվելու համար, նրանց կամ հարազատների աճյունները տեղափոխվում էին Քիլյոսում գտնվող գերեզմանատուն, որը գտնվում է Ստամբուլի հյուսիսում՝ կենտրոնից մոտ 40 կիլոմետր հեռավորության վրա։ Գերեզմանատանը թաղման արարողությունը տեղում իրականացնում է Նևե Շալոմ Սինագոգ հիմնադրամը, որը զբաղվում է նաև գերեզմանատան խնամքով։

Ստամբուլում գտնվող հրեական մյուս գերեզմանատներից են.

* Բաղլարբաշըի հրեական գերեզմանատուն (Bağlarbaşı Musevi Mezarlığı),
* Հասքյոյի կարաիստ հրեաների գերեզմանատուն (Hasköy Karaim Musevi Mezarlığı),
* Հասքյոյի սեֆարդի հրեաների գերեզմանատուն (Hasköy Sefarad Musevi Mezarlığı),
* Իտալա-հրեական համայնքային գերեզմանատուն (İtalyan Musevi Cemaati Mezarlığı),
* Քիլյոսի հրեական գերեզմանատուն (Kilyos Musevi Mezarlığı),
* Քուզգունջուքի Նաքաշթեփե հրեական գերեզմանատուն (Kuzguncuk Nakkaştepe Musevi Mezarlığı),
* Օրթաքյոյի հրեական գերեզմանատուն (Ortaköy Musevi Mezarlığı)

## Թաղված հայտնի անձինք
Այս գերեզմանատանն են թաղված 1986 թվականին Նևե Շալոմ սինագոգում տեղի ունեցած ահաբեկչության բոլոր 23 զոհերը: Բացի այդ, այս գերեզմանատանն են թաղված նաև 2003 թվականի նոյեմբերի15-ին Նևե Շալոմ և Բետ Իսրայել սինագոգներում տեղի ունեցած ահաբեկչություններին զոհ գնացած 29 անձանցից 6-ը։ Գերեզմանատանը կան նաև երկու ահաբեկչություններին նվիրված հուշարձաններ։

* Հայաթի Քամհի, գործարար, ձեռնարկատեր Ջաք Քամիի որդին,
* Բենսիյոն Պինտո, Թուրքիայի հրեական համայնքի պատվավոր նախագահ

## Ծանոթագրություններ

## Գրականություն
*  – list of Burial at the Ulus Ashkenazi Cemetery

Կատեգորիա:Բեշիքթաշ
Կատեգորիա:Բոսֆոր
Կատեգորիա:Հրեական գերեզմանոցներ
Կատեգորիա:Ստամբուլի գերեզմանատներ
Nokia 6700 Դասական

**Nokia 6700 Դասական** (**Nokia 6700 Classic**), Nokia բջջային հեռախոսը հայտնի դասական Nokia 6300-ի իրավահաջորդն է: Այն ունի բարակ կոնֆետաձև դիզայն, որը գրեթե ամբողջությամբ պատրաստված է չժանգոտվող պողպատից: Այն ունի BL-6Q մարտկոց: Ներկառուցված խաղերի թվում են Bounce Tales-ը, Brain Champion-ը, FIFA 09-ը, Need for Speed Undercover-ը, Seawsseper-ը և Snake 3-ը: Nokia-ն առաջարկում է վեց գունային տարբերակներ՝ Chrome, Matt Steel, Bronze, Black, Pink և Gold Edition:

Mobile-review.com-ի լավագույն հեռախոսների ցանկում Nokia 6700-ը 2009 թվականին զբաղեցրել է առաջին տեղը «Պատկեր» կատեգորիայում, իսկ 2010 թվականին՝ երրորդ տեղը «Գին/որակ» կատեգորիայում։

Ռուսաստանում Betalink-ը վերջին ընկերությունն է, որը վաճառել է այս հեռախոսը։

## Բնութագրերը
400px|մինի|աջից|Nokia 6700 դասականի աջ կողմի տեսքը
Ուրիշ հեռախոսները.nokia 6700 classic

### Հաղորդագրություններ և համացանց

### Զանգեր

### Դիսպլեյ

### Թվային տեսախցիկ

### Մուլտիմեդիա

### Սնուցում

### Լրացուցիչ

### Սարքավորումներ

## Ծանոթագրություններ
Ուիլյամ Սյուարդ Բերոուզ (գյուտարար)

**Ուիլյամ Սյուարդ Բերոուզ** (. ), ամերիկացի գյուտարար և գործարար, ով հիմնադրել է American Arithmometer Company-ն, որը հետագայում վերանվանվել է Burroughs Adding Machine Company և դարձել համակարգչային տեխնիկա արտադրող խոշորագույն ընկերություններից մեկը:

## Կենսագրություն
Ուիլյամ Բերոուզի անցած ճանապարհը նման է Microsoft ընկերության հիմնադիր Բիլ Գեյթս-ի անցած ուղուն: Զբաղված լինելով բանկում հաշվարկներ կատարելով՝ նա մտադրվել է հեշտացնել այդ գորխընթացը: Տանը հնարել ու պատրաստել է հաշվարկող մեքենա՝ արիֆմոմետր, 1886 թվականին էլ ստեղծել է այդպիսի մեքենաներ արտադրող ընկերություն՝ American Arithmometer Company-ն: 1988 թվականի օգոստոսին արտոնագիր է ստացել իր գյուտի համար: 1892 թվականին էլ արտոնագիր է ստացել էլեկտրական զարթուցիչ հնարելու համար:

Վախճանվել է 1898 թվականի սեպտեմբերի 14-ին Ալաբամա նահանգի Մոբայլ շրջանի Սիթրոնել քաղաքում]: Հետմահու ներառվել է ԱՄՆ-ի գյուտարարների ազգային փառքի սրահում:

Նրա գործը շարունակել և զարգացրել է որդին, իսկ թոռը՝ Ուիլյամ Սյուարդ Բերոուզ 2-րդը, դարձել է բիթնիկների սերնդի նշանավոր գրողներից մեկը:

## Արտոնագրեր
thumb|upright|Գծապատկեր արիֆմոմետրի համար տրված արտոնագրից
* US patent 388,116 Calculating-machine. 1888 թ. օգոստոս
* US patent 388,117 Calculating-machine. 1888թ. օգոստոս
* US patent 388,118 Calculating-machine. 1888թ. օգոստոս
* US patent 388,119 Calculating-machine. 1888թ. օգոստոս
**Electric alarm clock.* թողարկվել է 1892 թ. փետրվարին
**Calculating machine.* թողարկվել է 1893 թ. սեպտեմբերին:

## Ծանոթագրություններ

## Արտաքին հղումներ
* Burroughs Corporation Records Charles Babbage Institute, University of Minnesota, Minneapolis. Collection contains the records of the Burroughs Corporation, and its predecessors the American Arithmometer Company and Burroughs Adding Machine Company.
* William S. Burroughs biography and science resources at The Franklin Institute's Case Files online exhibit
* Burroughs Adding Machine  Burroughs Registering Accountant at The Franklin Institute.
* Леонид Черняк, Уильям Барроуз, родоначальник «династии». В отличие от многих других современных компаний, Unisys имеет более чем столетнюю историю… // «Computerworld Россия», № 03, 2004

Կատեգորիա:Ամերիկացի գյուտարարներ
Կատեգորիա:Ամերիկացի գործարարներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Գիտնականներ այբբենական կարգով
Կատեգորիա:Գյուտարարներ
Կատեգորիա:Բնօրինակում անաղբյուր հոդվածներ
Ջորջ Արգիրոս

**Ջորջ Լեոն Արգիրոս-ավագ** (, . ), ամերիկացի դևելոփեր, մարդասեր-բարերար, դիվանագետ, միլիարդատեր: Ամենահարուստ հույներից մեկն է ԱՄՆ-ում և աշխարհում: «Arnel & Affiliates» ընկերության հիմնադիր, տնօրենների խորհրդի նախագահ և գլխավոր գործադիր տնօրեն (CEO - Chief executive officer): Բեյսբոլի պրոֆեսիոնալ «*Սիեթլ Մարիներս*» ակումբի նախկին սեփականատեր (1981—1989): 2001—2004 թթ. ԱՄՆ-ի դեսպան Իսպանիայում և Անդորրայում: Ֆինանսական կարողությունը գնահատվում է 2,4 միլիարդ դոլար (Forbes, 2017): ԱՄՆ Հանրապետական կուսակցության անդամ: Հանդիսանում է բազմաթիվ կազմակերպությունների տնօրենների խորհրդի անդամ: Էլլիս կղզու պատվո մեդալի դափնեկիր է (2001): Արժանացել է նաև ամերիկա-հունական առաջադիմական լուսավորական միության «Արիստոտել» մրցանակի (2002), մի ամբողջ շարք այլ պարգևների: ԱՄՆ-ի հունական համայնքի և ընդհանրապես ողջ հունական սփյուռքի առավել հայտնի ու ակտիվ ներկայացուցիչներից մեկն է:

## Ծանոթագրություններ

## Արտաքին հղումներ
* Interview with George Argyros about Greece and US Politics
* George Argyros honored by Leadership 100
* George L. Argyros- 1993 Horatio Alger Award Winner
* OC Metro Minute - CHOC Children's receives $5 million from Julia and George Argyros

Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Վալերի Գրիգորյան (գիտնական)

**Վալերի Արմենակի Գրիգորյան** (), ռազմական տեխնիկայի և զենքի մշակման և արդիականացման ոլորտի հայազգի ռուսաստանաբնակ գիտնական, տեխնիկական գիտությունների դոկտոր (1999), պրոֆեսոր, Ռուսաստանի հրթիռային և հրետանային գիտությունների ակադեմիայի (ՌՀՀԳԱ) անդամ,  ՌՀՀԳԱ-ի գիտական քարտուղար, «Պողպատի գիտահետազոտական ինստիտուտ» ԲԲԸ գլխավոր տնօրեն (1999-2010), Ռուսաստանի տեսական և կիրառական մեխանիկայի ազգային կոմիտեի անդամ (2011):

Գրիգորյանը ռազմական տեխնիկայի պաշտպանության զրահակիր բարդ կառուցվածքների հաշվարկման և սինթեզի հարցերով գիտական դպրոցի հիմնադիրն է:

## Կենսագրություն
Վալերի Գրիգորյանը Պաշտպանական արդյունաբերության գիտահետազոտական ինստիտուտում զբաղվել է գիտական և արտադրական աշխատանքով: Նա ղեկավարել և մասնակցել է զենքի և ռազմական տեխնիկայի համալիր պաշտպանության նպատակային ծրագրերի մշակմանը: Գիտական հոդվածների, ինժեներական աշխատությունների և զենքի դինամիկ պաշտպանության վերաբերյալ գյուտերի հեղինակ է:

Գրիգորյանը նշանակալի ներդրում է ունեցել զենքի ու ռազմական տեխնիկայի և անձնակազմի ոչնչացման տարբեր միջոցներից համապարփակ պաշտպանության համար առաջադեմ նյութերի, տեխնոլոգիաների ստեղծման և դրանց հիման վրա նոր կառուցվածքների ու նախագծերի մշակման ոլորտում հիմնարար և կիրառական հետազոտություններում: Նրա անմիջական մասնակցությամբ իրականացված մշակումների արդյունքները ներդրվել են զրահատանկային տեխնիկայի նորաստեղծ և արդիականացված բազմաթիվ մոդելներում: Գրիգորյանն ավելի քան 25 տարի զբաղվում է կրթական և մանկավարժական աշխատանքով. նա Մոսկվայի Ն․ Բաումանի անվան պետական տեխնիկական համալսարանի ՍՄ-9 ամբիոնի պրոֆեսոր է, իրականացնում է ասպիրանտների գիտական ղեկավարություն և կարդում է դասախոսությունների հատուկ դասընթաց: Նա Բաումանի անվան պետական տեխնիկական համալսարանի ՍՄ-9 ամբիոնի մասնաճյուղի ղեկավարն է «Պողպատի գիտահետազոտական ինստիտուտ» ԲԲԸ-ում: Ունի ավելի քան 200 գիտական և տեխնիկական աշխատություններ, այդ թվում՝ գիտական հոդվածներ, մենագրություններ, դասագրքեր և արտոնագրեր: Գիտատեխնիկական ամսագրերի խմբագրական կոլեգիաների անդամ է:

## Գիտական աշխատություններ
* 
* 
* 

## Պարգևներ, մրցանակներ
* Ռուսաստանի կառավարության մրցանակ (1999)
* Ս. Ի. Մոսինի անվան մրցանակ
* «Պատվո նշան» շքանշան (1986)
* Պատվո շքանշան (2000)
* Ռուսաստանի Դաշնության Խորհրդային Միության մարշալ Գ. Կ. Ժուկովի անվան մրցանակներ

## Ծանոթագրություններ

## Գրականություն
* 
* 

## Արտաքին հղումներ
* Վալերի Գրիգորյան — Yandex.Patents

Կատեգորիա:Հայ գիտնականներ
Կատեգորիա:Հայ ճարտարագետներ
Կատեգորիա:Հայ պրոֆեսորներ
Ոսկե գնդակ 2025

«'''Ոսկե գնդակ»''' **մրցանակի շնորհման 69-րդ արարողությունը**
2025 թվականի սեպտեմբերի 22

----
Ոսկե գնդակ (տղամարդիկ):   **[[Ուսման Դեմբելե]]**

(հարձակվողին անգամ)
----
Ոսկե Գնդակ (կանայք):   **[[Այտանա Բոնմատի]]**

(Երրորդ անգամ)
----
Կոպա գավաթ (տղամարդիկ մինչև 21 տարեկան):   **[[Լամին Յամալ]]**

(Երկրորդ անգամ)
----
Լավագույն դարպասապահ:  **[[Ջանլուիջի Դոննարումմա]]**

(Երկրորդ անգամ)
----
Գերդ Մյուլլերի մրցանակ:   **[[Հարի Քեյն|Վիկտոր Դյոկերեշ]]**

(առաջին անգամ)
----
Տարվա լավագույն ակումբ:   **[[Պարի Սեն-Ժերմեն]] **
----
< 69-րդ **Ոսկե գնդակ** 70-րդ>


**Ոսկե գնդակ 2025** (), *[[France Football|«France Football»]]* ֆրանսիական ամսագրի կողմից անցկացվող «Ոսկե գնդակ» 69-րդ ամենամյա արարողություն, որի ընթացքում շնորհվել են 2024-2025 մրցաշրջանի աշխարհի լավագույն ֆուտբոլիստների մրցանակները։ Մրցանակի պատմության մեջ չորրորդ անգամ այն շնորհվել է մրցաշրջանի արդյունքների հիման վրա, այլ ոչ թե օրացուցային տարվա։ Տղամարդկանց մրցանակի համար այն տևել է 2024 թվականի օգոստոսի 1-ից մինչև 2025 թվականի հուլիսի 13-ը (2025 թվականի ՖԻՖԱ-ի ակումբային աշխարհի առաջնության եզրափակիչ), իսկ կանանց մրցանակի համար՝ մինչև 2025 թվականի օգոստոսի 2-ը (2025 թվականի Կոպա Ամերիկա Ֆեմենինայի եզրափակիչ)։ Արարողությունը տեղի է ունեցել 2025 թվականի սեպտեմբերի 22-ին, իսկ թեկնածուները հայտարարվել են 2025 թվականի օգոստոսի 7-ին։

## Ոսկե գնդակ
*Նշված ակումբը այն ակումբն է, որի կազմում խաղացողը խաղացել է 2024–2025 մրցաշրջանում։*

2025 թվականի տղամարդկանց «Ոսկե գնդակի» համար առաջադրվել են երեսուն խաղացողներ։

## Ծանոթագրություններ

Կատեգորիա:2024 ֆուտբոլում
Կատեգորիա:Ոսկե գնդակի մրցանակակիրներ
Կատեգորիա:Սեպտեմբերի 22
Կատեգորիա:Սպորտի մրցանակներ և պարգևներ
Ֆուտբոլի Ուկրաինայի գավաթի եզրափակիչ 2007

**Ֆուտբոլի Ուկրաինայի գավաթի եզրափակիչ 2007**, ֆուտբոլի Ուկրաինայի գավաթի 16-րդ խաղարկումն է, որն անցկացվել է 2007 թվականի մայիսի 27-ին։ Գավաթը 9-րդ անգամ կարողանում է նվաճել Կիևի Դինամոն 2:1 հաշվով հաղթելով Դոնեցկի Շախտյորին:

## Ճանապարհ դեպի եզրափակիչ
Ակումբները պայքարը սկսել են 1/16 եզրափակչից

## Խաղ

## Խաղի վիճակագրություն

## Ծանոթագրություններ

## Արտաքին հղումներ
* Кубок Украины 2007
* Кубок Украины 2006/07 — Украинский футбол от Алексея Кобызева
* Кубок Украины 2006—2007 —Украинский футбол от Дмитрия Трощия
* Футбол. Кубок Украины 2006/07, все матчи — WildStat
* Кубок Украины 2006/07

Կատեգորիա:Ֆուտբոլային հանդիպումներ այբբենական կարգով
Կատեգորիա:Ֆուտբոլի Ուկրաինայի գավաթ
Օրենք

Իրավագիտության մեջ օրենքը, նեղ իմաստով, նորմատիվ իրավական ակտ է, որն ընդունվում է պետական օրենսդիր իշխանության կողմից հատուկ ձևով, կարգավորում է որոշակի հասարակական հարաբերություններ և ապահովված է պետական հարկադրանքի միջոցների կիրառման հնարավորությամբ։

Ավելին, լայն իմաստով, *օրենքը* հասկացվում է որպես ցանկացած նորմատիվ իրավական ակտ, որը գործում է որոշակի իրավական համակարգի շրջանակներում։
Իրավունքի նորմերի համակարգ է, որը սահմանում է պետության կողմից հաստատված կանոններ, որոնք պարտադիր են բոլոր քաղաքացիների համար։ Օրենքը հանդիսանում է իրավունքի բարձրագույն աղբյուրը և գտնվում է իրավաբանական համակարգի հիմքում։

## Օրենքի պատմություն

Օրենքի համակարգը ձևավորվել է մարդկության վաղ պատմության ընթացքում։ Հին քաղաքակրթություններում, ինչպիսիք են Մեսոպոտամիան, Հին Եգիպտոսը և Հին Հունաստանը, արդեն գոյություն ունեին օրենսդրական համակարգեր։ Օրինակ՝ Բաբելոնի Համուրաբի թագավորի օրենսգիրքը համարվում է աշխարհի առաջին գրավոր օրենսգիրքը։

Հայաստանի Հանրապետությունում օրենսդրությունը ձևավորվել է պատմական տարբեր փուլերում։ Հայկական միջնադարյան պետություններում գոյություն ունեին սեփական օրենսդրական համակարգեր։ Նոր ժամանակներում՝ 19-րդ դարի վերջերին և 20-րդ դարի սկզբներին, սկսեցին ձևավորվել արդի օրենսդրական համակարգերը։

## Օրենքի տեսակներ

Օրենքները կարելի է դասակարգել ըստ տարբեր չափանիշների։

* Ըստ իրավաբանական ճյուղի

— Քրեական օրենսգիրք - սահմանում է քրեական պատասխանատվությունը և պատիժները։

— Քաղաքացիական օրենսգիրք - կարգավորում է անձնական և գույքային իրավունքները։

— Վարչական օրենսգիրք - սահմանում է վարչական իրավախախտումների պատասխանատվությունը։

— Տնտեսական օրենսգիրք - կարգավորում է տնտեսական հարաբերությունները։
— Միջազգային օրենսգիրք - սահմանում է պետությունների միջև հարաբերությունները։

* Ըստ իրավաբանական ուժի

— Դաշնային օրենքներ - ընդունվում են պետության բարձրագույն մարմինների կողմից։

— Տեղական օրենքներ - ընդունվում են տեղական ինքնակառավարման մարմինների կողմից։

## Օրենքի սկզբունքներ

Օրենքի կիրառումը հիմնված է մի շարք սկզբունքների վրա։

* Իրավազորության սկզբունք - օրենքը բարձրագույն իրավաբանական ուժ ունի։
* Հավասարության սկզբունք - բոլոր քաղաքացիները հավասար են օրենքի առաջ։
* Օրենքի գերակայության սկզբունք - օրենքը գերակայում է բոլոր այլ իրավական ակտերի նկատմամբ։

## Օրենքի կիրառման մեխանիզմներ

Օրենքի կիրառումը ապահովվում է մի շարք մարմինների կողմից։

* Դատարաններ — լուծում են իրավաբանական վեճերը և ապահովում օրենքի կիրառումը։
* Իրավապահ մարմիններ — ապահովում են օրենքի պահպանությունը և իրավախախտումների կանխարգելումը։
* Օրենսդիր մարմիններ — ընդունում են նոր օրենքներ և փոփոխություններ։

## Օրենքի նշանակությունը

Օրենքը կարևոր դեր է խաղում հասարակության կայունության և արդարության ապահովման գործում։ Այն ապահովում է քաղաքացիների իրավունքների պաշտպանությունը, կանխարգելում է իրավախախտումները և ապահովում պետության կայունությունը։

## Ծանոթագրություններ

## Աղբյուրներ

* Հայաստանի Հանրապետության Սահմանադրություն
* ՀՀ Ազգային ժողովի կայք
* Արդի հայերենի բացատրական բառարան 
Էջ ՝1597

Կատեգորիա:Իրավաբանություն
Հովհաննես Արուցյան

**Հովհաննես Միքայելի Արուցյան** (), հայազգի խորհրդային օդաչու, «ԽՍՀՄ վաստակավոր շտուրման» պատվավոր կոչման առաջին ասպետ (ստացել է № 1 կրծքանշանը), Հայաստանի Քաղաքացիական ավիացիայի վարչության (ՔԱՎ) գլխավոր շտուրման։

## Կենսագրություն
Հովհաննես Միքայելի Արուցյանը ծնվել է 1925 թվականի հոկտեմբերի 1-ին։

Բորիս Չիժովն իր «Օդաչուի հուշերը» գրքում նրան անվանում է *Օնիկ Արուցյան*։

1944 թվականին ավարտել է Տաշքենդի հրաձիգ-ռմբակոծողների ռազմական ավիացիոն դպրոցը։

Դասընթացներն անցել է  Ռ-5, Շչե-2 և ՍԲ ինքնաթիռների վրա։ 1944-1946 թվականներին վերապատրաստում է անցել Պե-2 ռազմաճակատային ռմբակոծիչի վրա՝ Բաշկիրական ԻԽՍՀ Դավլեկանովոյի Հետախույզների ռազմական ավիացիոն ուսումնարանում (ՀՌԱՈւ)։ 1945 թվականին ուսումնարանը տեղափոխվել է Ուկրաինական ԽՍՀ Կիրովոգրադ քաղաք և վերանվանվել է Կիրովոգրադի ռմբակոծիչ հետախուզական ավիացիայի սպայական դպրոց (ԿՌՀԱՍԴ)։

Մահացել է  1985 թվականի оգոստոսի 13-ին։

## Մասնագիտական գործունեություն
1946 թվականի հունիսից ծառայել է Անդրկովկասյան ռազմական օկրուգում, 188-րդ ռմբակոծիչ ավիացիոն դիվիզիայում։

1953 թվականի մայիսի 8-ին նրան շնորհվել է քաղաքացիական ավիացիայի շտուրմանի առաջին դաս։

1966-1982 թվականներին ծառայել է Հայաստանի քաղաքացիական ավիացիայի վարչությունում՝ Գլխավոր շտուրմանի պաշտոնում (մինչև 1975 թվականը՝ ֆլագ-շտումանի պաշտոնում)։

1973 թվականին անցել է ղեկավար շտուրմանի կազմի որակավորման բարձրացման դասընթացներ (ՊՕՆ ՌԱՈՒ, ՔԱ Ակադեմիա)։

1983 թվականի դեկտեմբերի 21-ից՝ Թռիչքամեթոդական ծառայության պետ։

Թռիչքային գործունեությունը և հրահանգչական աշխատանքներն իրականացրել է Իլ-18, Տու-134, Ան-24, Տու-154 ինքնաթիռներով։

## Քաղաքական գործունեություն
1963 թվականին ընտրվել է Երևանի քաղաքային խորհրդի 9-րդ գումարման պատգամավոր՝ թիվ 13 ընտրատարածքից։

## Ընտանիք
*Ծնողները՝* Մարգարիտա և Միխայիլ Արուցյաններ

*Կինը՝* Ելենա Արուցյան

*Թոռները*՝ Սերգեյ, Մարինա, Հովհաննես, Ելենա Ասլանյաններ, Լիլի, Արմեն, Մայքլ Աբաղյաններ

## Պարգևներ
* «ԽՍՀՄ Վաստակավոր շտուրման» պատվավոր կոչում (1966)
* «Աերոֆլոտի գերազանցիկ» կրծքանշան
* «Անվեհեր աշխատանքի համար․ Վլադիմիր Իլյիչ Լենինի ծննդյան 100-ամյակի» հոբելյանական մեդալ

## Ծանոթագրություններ

 
Կատեգորիա:Հայ օդաչուներ
Մուհիթին Բյոջեք

**Մուհիթին Բյոջեք** (, ), թուրք քաղաքական գործիչ, 2019 թվականի ապրիլի 8-ից զբաղեցնում է Անթալիայի քաղաքապետի պաշտոնը։ Հանրապետական-ժողովրդական կուսակցության անդամ է։ 1999-2019 թվականներին զբաղեցրել է Անթալիայի շրջաններից մեկի՝ Քոնյաալթըի համայնքապետի պաշտոնը։

2025 թվականի հուլիսի 5-ին ձերբակալվել է կաշառքի մեղադրանքով։ Թուրքիայի ներքին գործերի նախարարի որոշմամբ՝ ժամանակավորապես հեռացվել է զբաղեցրած պաշտոնից։

## Կենսագրություն
Բյոջեքը ծնվել է 1962 թվականին Անթալիայի Քոնյաալթը շրջանում։ Ունի յուրյուքական ծագում։

1994-1999 թվականներին զբաղեցրել է «Հայրենիք» կուսակցության կենտրոնական շրջանի ղեկավարի պաշտոնը։ 1999 թվականին կայացած ՏԻՄ ընտրությունների ժամանակ «Հայրենիք» կուսակցությունից ընտրվել է Քոնյաալթըի համայնքապետի պաշտոնում։ 2004 թվականին տեղի ունեցած ընտրություններում վերընտրվել է նույն պաշտոնում արդեն Ժողովրդահանրապետական կուսակցությունից։ Քոնյաալթըի համայնքապետի պաշտոնն զբաղեցրել է մինչև 2019 թվականը։ Նույն ժամանակահատվածում զուգահեռաբար զբաղեցրել է նաև Միջերկրածովյան համայնքների միության, Արևմտյան Անատոլիայում զբոսաշրջության զարգացման և տարածաշրջանի ենթակառուցվածքների սպասարկման ասոցիացիայի (BATAB), Քոնյաալթըի մշակույթի և զբոսաշրջային կրթության հիմնադրամի տնօրենների խորհրդի, ինչպես նաև Քոնյաալթըի քաղաքային խորհրդի նախագահի պաշտոնները։

Մուհիթին Բյոջեքը գրել է «Ես սիրահարված եմ այս քաղաքին» գիրքը, որը պատմում է նրա 20-ամյա քաղաքական կարիերայի մասին։

2019 թվականի ապրիլի 8-ից զբաղեցնում է Անթալիայի քաղաքապետի պաշտոնը։

## Անձնական կյանք
COVID-19-ի համավարակի ժամանակ վարակվել է կորոնավիրուսով և 2020 թվականի սեպտեմբերի 8-ին տեղափոխվել ինտենսիվ բուժօգնության բաժանմունք։ Այնտեղից դուրս է գրվել միայն 64 օր անց։ Իր պարտականությունների կատարմանը վերադարձել է 2020 թվականի դեկտեմբերի 8-ին։

## Ծանոթագրություններ

Կատեգորիա:Անթալիայի քաղաքապետներ
Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Կատեգորիա:Թուրքիայի քաղաքական գործիչներ
Բիրանդ Թունջա

**Բիրանդ Թունջա** (, ), թուրք դերասան և մոդել։

## Կենսագրություն
Ծնվել և մեծացել է Ստամբուլում։ Դեռևս դպրոցական տարիներից սկսել է հետաքրքրվել դերասանական կարիերայով և մոդելությամբ։ Սովորել է Մյուջդաթ Գեզեն Սանաթի անվան կենտրոնական կոնսերվատորիայի թատերական բաժնում։ 

Իր առաջին դերն ստացել է 2014 թվականին՝ նկարահանվելով դրամա ժանրի «Վերածնունդ. Էրթուղրուլ» պատմական հեռուստասերիալում։ Առավել հայտնի է դարձել 2016 թվականին՝ նկարահանվելով «Սերը բառեր չի հասկանում» հեռուստասերիալում՝ մարմնավորելով Էմրեի դերը։

Նկարահանվել է նաև «Վաղ թռչնակ» հեռուստասերիալում՝ մարմնավորելով երկրորդական կերպարներից մեկի՝ Էմրե Դիվիթի դերը։

## Ֆիլմագրություն
* Բարդու քամիներ (2008) - Ռամազան
* Վերածնունդ. Էրթուղրուլ (2014) - Բիսոլ
* Յունուս Էմրե (2015–2016) - Ալաիյելի Դերվիշ Չաղրը
* Սերը բառեր չի հասկանում (2016–2017) - Էմրե
* Էլ Քութի պաշարում (2018) - Ուիլսոն
* Վաղ թռչնակ (2018–2019) - Էմրե Դիվիթ
* Հիմա լավ եղիր (2021) - Գյունեյ

## Ծանոթագրություններ

## Արտաքին հղումներ
* 
* 
* 
* 

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Թուրք մոդելներ
Կատեգորիա:Թուրք տղամարդ մոդելներ
Կատեգորիա:Ստամբուլում ծնված դերասաններ
Սևիլ Ալիևա

**Սևիլ Ալիևա** (, ), ադրբեջանցի կոմպոզիտոր և Space TV-ի հիմնադիրը: Ալիևների տոհմի ներկայացուցիչ է, Ադրբեջանի նախկին նախագահ Հեյդար Ալիևի դուստրը և ներկայիս նախագահ Իլհամ Ալիևի ավագ քույրը:

## Վաղ կյանք
Սևիլը ծնվել է Բաքվում 1955 թվականին՝ Հեյդար Ալիևի և Զարիֆա Ալիևայի ընտանիքում: Վեց տարեկանից սկսել է զբաղվել երաժշտությամբ: 1974 թվականին, երբ նրա հայրը՝ Հեյդար Ալիևը, նշանակվել է ԽՍՀՄ Նախարարների խորհրդի նախագահի առաջին տեղակալ (համարժեք է փոխվարչապետի), ամբողջ ընտանիքը, այդ թվում՝ նրա կրտսեր եղբայր՝ Իլհամ Ալիևը (որը այդ ժամանակ սովորում էր Մոսկվայի միջազգային հարաբերությունների պետական ինստիտուտում), տեղափոխվել է Մոսկվա:

Սևիլի համահեղինակներն են հայտնի խորհրդային երգահաններ՝ Միխայիլ Տանիչը, Նիկոլայ Դոբրոնրավովը, Իլյա Ռեզնիկը, Միխայիլ Պլյացկովսկին, իսկ նրա երգերը կատարել են Մուսլիմ Մագոմաևը և Ռադմիլա Կարակլայիչը: 1986 թվականին Սևիլը դարձել է «Երգ-86»-ի դափնեկիր՝ որպես «Буду» («Փոքրիկ նավակ», կատարող՝ Ռադմիլա Կարակլաիչ) երգի երաժշտության հեղինակ։

## Հետխորհրդային կյանք
1998 թվականին Սևիլը լքել է Ադրբեջանը և տեղափոխվել է Լոնդոն: Այնտեղ Սևիլի երեխաները ստացել են միջնակարգ և բարձրագույն կրթություն։ Սևիլի Ադրբեջան կատարած հազվագյուտ այցելություններից մեկը տեղի է ունեցել 2003 թվականին, երբ մահացել է նրա հայրը՝ Հեյդար Ալիևը:

2009 թվականին մի քանի թերթեր հաղորդել են նրա քաղաքականությամբ զբաղվելու փորձերի մասին, սակայն Սևիլը հերքել է այդ լուրերը: Սևիլ Ալիևան զրկված է առանց իր եղբոր՝ Ադրբեջանի նախագահ Իլհամ Ալիևի համապատասխան գրավոր համաձայնության հայրենիք այցելելու հնարավորությունից:

2011 թվականին Մոսկվայի Իգոր Բուտմանի ջազ ակումբում տեղի է ունեցել Սևիլի «Սևիլի պատկերասրահ» ալբոմի շնորհանդեսը (Ալիևների ընտանիքի անդամները շնորհանդեսին չեն մասնակցել):

## Ընտանիք
Սևիլը ամուսնացել է Մահմուդ Մամեդգուլիևի հետ, որը 1993 թվականից ի վեր զբաղեցնում է Ադրբեջանի փոխարտգործնախարարի պաշտոնը։ Ունի մեկ դուստրը՝ Զարիֆա Ալիևան (ոչ թե հոր, այլ հայտնի պապի՝ Հեյդար Ալիևի ազգանունն է կրում), երկու որդի՝ Ազեր Ալիև (ոչ թե հոր, այլ հայտնի պապի՝ Հեյդար Ալիևի ազգանունը) և Գիրաֆ Ալիևը (ոչ թե հոր, այլ հայտնի պապի՝ Հեյդար Ալիևի ազգանունը)։

## Ծանոթագրություններ

Կատեգորիա:Ադրբեջանցի կին կոմպոզիտորներ
Կատեգորիա:Ադրբեջանցիներ
Կատեգորիա:Պետության ղեկավարների երեխաներ
Բռնցքամարտի Ասիայի առաջնություն 1995

**Բռնցքամարտի Ասիայի առաջնություն 1995**, անցկացվել է 1995 թվականի հոկտեմբերի 1-ից 8-ը Ուզբեկստանի մայրաքաղաք Տաշքենդում։

## Մեդալակիրներ

## Ընդհանուր հաշվարկ

## Արտաքին հղումներ
* Բռնցքամարտի Ասիայի առաջնություն 1995 

Կատեգորիա:1995 բռնցքամարտում
Կատեգորիա:Բռնցքամարտի Ասիայի առաջնություններ
Սերքան Չայօղլու

**Սերքան Չայօղլու** (, ), թուրք դերասան և մոդել, որն առավել հայտնի է դարձել՝ նկարահանվելով այնպիսի հեռուստասերիալներում, ինչպիսիք են «Բալի սեզոնը» (ռոմանտիկ կատակերգություն), «Գայլը» (ռազմական հեռուստասերիալ), «Մի անգամ Կիպրոսում» (պատմական հեռուստասերիալ), «Օղակը» (քրեական հեռուստասերիալ) և «Նոր կյանքը»։ «Գայլ» և «Բալի սեզոն» հեռուստասերիալներում նկարահանվել է կնոջ՝ Օզգե Գյուրելի հետ։

## Վաղ կյանք և կրթություն
Սերքան Չայօղլուն ծնվել է 1987 թվականի մայիսի 31-ին Գերմանիայում, թուրքական ընտանիքում։ Համալսարանական կրթությունը ևս ստացել է այդ երկրում՝ ավարտելով Էրլանգենի համալսարանի տնտեսագիտության բաժինը։ Համալսարանում սովորելու տարիներին զբաղվել է նաև մոդելային կարիերայով։

## Կարիերա
Չայօղլուն, որը Ստամբուլ էր ժամանել դերասան դառնալու համար, Յումիթ Չըրաքի դերասանական տեխնիկայի ատելիեում դերասանական կուրսեր է անցնում Յումիթ Չըրաքից և Դոլունայ Սոյսերթից։ Դերասանական կարիերան սկսել է 2012 թվականին՝ նկարահանվելով «Հյուսիս-հարավ» հեռուստասերիալի եզրափակիչ եթերաշրջանում։ Այնտեղ նա մարմնավորել է Մերվե Բոլուղուրի կերպարի՝ Իտալիայից ժամանած ընկերոջ դերը։ 2013 թվականին էլ նկարահանվել է Հանդե Եների «Ya Ya Ya» երգի տեսահոլովակում։ Առավել հայտնի է դարձել 2014 թվականին՝ նկարահանվելով «Բալի սեզոն» հեռուստասերիալում։ Այնտեղ նա մարմնավորել է Այազի դերը։

2024 թվականին Չայօղլուն նկարահանվել է Miray Yapım-ի արտադրության թուրքական «Մեհմեդ. նվաճումների սուլթան» պատմական հեռուստասերիալում՝ մարմնավորելով Մեհմեդ II-ի դերը։ Հեռուստասերիալն ունեցել է մեծ հեղինակություն ու արժանացել մի շարք մրցանակների, այդ թվում՝ Անատոլիայի 10-րդ մեդիամրցանակաբաշխության ժամանակ ստանալով «Տարվա հեռուստասերիալ» մրցանակը։

## Անձնական կյանք
2022 թվականի օգոստոսի 13-ին Սերքան Չայօղլուն և նրա ընկերուհին՝ դերասանուհի Օզգե Գյուրելը, ամուսնացել են Գերմանիայում։ Հարսանեկան արարողությանը մասնակցել են զույգի ընտանիքներն ու մոտ ընկերները։

## Ֆիլմագրություն
### Հեռուստատեսություն

### Ֆիլմեր

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 
* 

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Թուրք մոդելներ
Կատեգորիա:Թուրք տղամարդ մոդելներ
Գո-Ջո

**Մարտի Ջո Զամբոտո**  (,  ), հայտնի որպես **Գո-Ջո** (), ավստրալացի երգիչ, երգահան և երաժշտական պրոդյուսեր։ Ներկայացրել է Ավստրալիան Եվրատեսիլ 2025 երգի մրցույթում «Milkshake Man» երգով, սակայն չի անցել եզրափակիչ։

## Կենսագրություն
thumb|Գո-Ջոն ելույթ է ունենում 2025 թվականի Եվրատեսիլին նախորդող համերգային երեկոյին
Զամբոտոն մեծացել է Արևմտյան Ավստրալիայի Մանջիմապ քաղաքի մերձակայքում գտնվող մեկուսացված կալվածքում, ինչը մեծ ազդեցություն է ունեցել նրա երաժշտական ոճի և ստեղծագործական ինքնության ձևավորման վրա։

Նրանց տունը չէր միացված էլեկտրական ցանցին, ուստի էլեկտրաէներգիա ստանալու համար օգտագործում էին արևային վահանակներ, որոնք տեղադրված էին մեքենայի շասսիի վրա և միացված էին տասներկու վերամշակված ավտոմեքենայի մարտկոցների։ Վահանակները օրվա ընթացքում մի քանի անգամ տեղափոխում էին՝ էներգիայի արտադրությունը առավելագույնի հասցնելու համար։ Նա նաև նշել է. «...մեր սննդի համար մենք պետք է, օրինակ, բանջարեղեն աճեցնեինք...», բացի այդ, նրանք հավաքում էին անձրևաջրերը տան տանիքի ջրատարներից և օգտագործում դրանք խմելու համար։

Զամբոտոն պատմել է, որ իրենց տանը հեռուստացույցը շատ հազվադեպ էր միացված, և նա նոր երգեր բացահայտում էր հիմնականում *Rage* երաժշտական հեռուստածրագրի դիտմամբ, ինչպես նաև *So Fresh* ձայնասկավառակների միջոցով։

Նրա ունի երկվորյակ քույր և չորս եղբայր։ Նրա հայրը ֆրանսիացի է, ինչի շնորհիվ նա ունի երկքաղաքացիություն՝ Ավստրալիայի և Ֆրանսիայի։ Մայրը ռոք երաժիշտ է եղել և տեղական ռոք խմբի մեներգչուհի։

14 տարեկանում մայրը նրան ToyWorld խանութից էլեկտրական կիթառ նվիրեց։ Սկզբում նա սկսեց կատարել Green Day խմբի և ծանր մետալ ժանրի երգերի քավերներ։

Նա գրում, ձայնագրում և միքսում էր երգեր այլ արտիստների համար։ Ավելի ուշ, երբ աշխատում էր մեկ այլ երգահանի հետ նոր ստեղծագործության վրա, նրան առաջարկեցին ինքնուրույն երգել իր ստեղծած երգերի վրա, ինչն էլ դարձավ նրա կարիերայի սկիզբը որպես երգիչ։

2016 թվականին նա թողարկել է իր առաջին երգը, իսկ Goo Goo Dolls խմբի «Iris» երգի նրա քավեր-տարբերակը Spotify-ում հավաքել է ավելի քան 3 միլիոն լսում։ Նրա «Mrs. Hollywood» երգի կենդանի կատարումը Բոնդայ Բիչում դիտվել է ավելի քան 6 միլիոն անգամ, իսկ երգը բոլոր վիդեոհարթակներում ընդհանուր առմամբ հասել է մեկ միլիարդ դիտման։ Նա նաև հանդես է եկել որպես բացման կատարող Jonas Brothers, Milky Chance և Tash Sultana արտիստների համերգներին։

2025 թվականի փետրվարի 25-ին SBS հեռուստաընկերությունը հայտարարեց, որ Գո-Ջո-ն ներկայացնելու է Ավստրալիան Եվրատեսիլ 2025 երգի մրցույթում՝ «Milkshake Man» երգով։ Նա մասնակցեց մայիսի 15-ին՝ բացելով երկրորդ կիսաեզրափակիչ փուլը, սակայն չկարողացավ անցնել դեպի եզրափակիչ։

## Սկավառակագրություն
### Հիթ-շքերթներներում հայտնված սինգլներ

## Ծանոթագրություններ

Կատեգորիա:Եվրատեսիլ երգի մրցույթի մասնակիցներ
Հյուսիսային Ամերիկայի քաղաքների ցանկն ըստ բնակչության թվաքանակի

Ստորև ներկայացված է Հյուսիսային Ամերիկա մայրցամաքի բնակչությամբ ամենախոշոր քաղաքների ցանկը։ Ընդ որում, այս ցանկում ընդգրկված հյուսիսամերիկյան քաղաքներն ունեն ավելի քան 500,000 բնակչություն, որոնք բնակվում են տվյալ քաղաքի վարչական սահմաններում։ Հյուսիսային Ամերիկայի (ներառյալ՝ Կարիբյան ավազանի) քաղաքների մեծամասնության պարագայում բնակչության պաշտոնական ցուցանիշները ներկայացված են 2020 թվականի դրությամբ։ Կան նաև առավել թարմ տվյալներ՝ օրինակ 2022 թվականի։ Ցանկում ներառված քաղաքների բնակչության թիվը չի ընդգրկում քաղաքային ագլոմերացիաների կամ մայրաքաղաքային տարածքների բնակչությունը, որը սովորաբար չի համընկնում քաղաքի վարչական սահմանների հետ։ Կան որոշ բացառություններ, որոնց պարագայում կոնկրետ քաղաքի բնակչության թվաքանակը ներկայացված չէ 2020 թվականի տվյալների դրությամբ.

# Մեքսիկական քաղաքները, որոնց բնակչության թվաքանակի վերաբերյալ տվյալները ստացվել են 2015 թվականին INEGI-ի կողմից իրականացված միջմարդահամարային հարցումներից։ Դրանք հետագայում թարմացվել են, որպեսզի արտահայտեն նաև 2020 թվականի դրությամբ (մարտի 15-ի) առկա իրավիճակը։
#Էդմոնտոնը, որտեղ համայնքային մարդահամարներ են իրականացվել 2014 թվականի ապրիլին և 2021 թվականի ապրիլին, բայց որևէ տվյալ չկա 2020 թվականի դրությամբ բնակչության վերաբերյալ։ Փոխարենն առկա են 2021 թվականի ապրիլի դրությամբ առկա տվյալները։

## Ցանկ
**Թավատառով** ներկայացված է տվյալ երկրի խոշորագույն քաղաքը, իսկ *շեղատառով*՝ մայրաքաղաքները։

## Տես նաև
* Մեքսիկայի քաղաքների ցանկ
* ԱՄՆ-ի՝ 100 հազար և ավելի բնակիչ ունեցող քաղաքների ցանկ

## Ծանոթագրություններ

Կատեգորիա:Հյուսիսային Ամերիկայի քաղաքներ
Բռնցքամարտի Եվրոպայի առաջնություն 2000

**Բռնցքամարտի Եվրոպայի առաջնություն 2000**, անցկացվել է 2000 թվականի մայիսի 13-ից 21-ը Ֆինլանդիայի Տամպերե քաղաքում։

## Մեդալակիրներ

## Ընդհանուր հաշվարկ

## Արտաքին հղումներ
*EABA Boxing
* Բռնցքամարտի Եվրոպայի առաջնություն 2000 

Կատեգորիա:2000 բռնցքամարտում
Կատեգորիա:Բռնցքամարտի Եվրոպայի առաջնություններ